Higerè aciu quauquarren mès, a titol personau: a jo lèu me hè hastic evocar aqueth eveniment autant frivòl que cridaire, en esséncia sense importància e naturau, e ac auria ometut en mèn raconde sense cap tipe de dobte se non auesse exercit ua influéncia tan plan poderosa e determinanta ena amna e en còr der eròi principau, encara que futur, dera mia istòria, en Aliosha, en tot costar en eth ua sòrta de ruptura e de cataclisme que bassaquèc eth sòn entendement, encara que tanben l'assolidèc definitiuaments, entà tota era vida, en tot orientar-lo entà ua fin plan precisa.